Berlingske Tidende, 1819-06-25
Ved Underhusets Forsamling igaar beklagede Hr. Canning sig over Udgiveren af Bladet Times, der ei allene havde fornærmet ham, men hele Huset. "Det er mig bekiendt, sagde han, og jeg billiger det, at alle vore Forhandlinger blive meddeelte Landet; og skiønt Udgiverne og Forfatterne af Tidsskrifter oftere tage sig den Frihed, at foredrage Sagerne paa en fordreiet Maade, eller fortælle noget, som de selv have opfundet, saa har jeg dog i de 25 Aar, siden jeg blev Medlem af Huset, kun en Gang havt Aarsag til at beklage mig, og det netop mod samme Journal. Vor ædle Taler var dengang angreben lige saa vel som jeg, og vore Taler vare fordreiede. Jeg fordrede dengang ikke nogen videre Undersøgelse; men troede, at Husets Mishag over en saadan upassende Opførsel vilde være en tilstrækkelig Advarsel for Udgiveren, og at han ikke i Fremtiden vilde understaae sig at giøre noget lignende. Men med Beklagelse maa jeg bemærke, at dette ikke har været Tilfældet, og at Sagen endydermere bær Spor af Ondskab. Det hændte sig, at jeg i Torsdags ikke var nærværende ved Begyndelsen af Debatterne over Finants=Beslutningerne, og da jeg ikke havde hørt de Henpegninger, som en agtet Medlem for Staden Aberdeen, Hr. Hume, skulde have giort paa mig, og ei heller tro de, at de kunde være af den Art, at jeg skulde have nødig, at svare derpaa, saa ønskede jeg efter min Ankomst i Huset ved Slutningen af Hr. Hummes Tale ikke at forlænge Debetterne. Jeg overlader det til Huset at dømme om min Studsen, da jeg Dagen efter fandt i Bladet Times, at man havde ladet den agtede Herre sige Følgende i sin Tale: "Ministerne kunne vel lee; men lad dem see Maleriet fra en anden Side, og kaste et Blik paa de stakkels arbeidsomme Vævere i Carlise, eller blot paa de ulykkelige Skabninger, som møde dem paa vore Gader, og jeg troer, at der kuns er een Mand mellem dem, som kan le hertil, og dette er en meget agtet Herre (her havde men misbrugt, mit Navn) selvtilfredse Latter. Denne Herre peier at gjøre hans Medmenneskers Lidelser latterlige, og glæder sig over, at han har været i Stand til, at hæve sig saa høit over deres ulykkelige Tilstand, - og denne Deel af Talen skulde nu være modtaget at Huset med almindelig bifald. "Jeg spørger dem nu, mine Herrer, om det er muligt, at sligt, naar det virkelig ikke er sagt, kan tykkes af Forseelse, og naar nogen af dem kan troe, at det ikke er skeet med Hensigt, saa vil jeg ikke spilde et Ord mere derpaa." Hr. Canning erklærede nu, at han havde erkyndiget sig hos Hr. Hume, om han havde saa noget saadant i sin Tale, hvilket denne benægtede. "Min Skyldighed mod Huset, vedbliver han, fordrer, at jeg forelægger denne Gienstand til sammes nøieste Undersøgelse; det er en Pasqui, som Forfatteren ikke vover selv at bekiendtgiøre, men bruger en af Husets agtede Medlemmer til at give fine skammelige Beskyldningen mere Vægt. Den jammerligste og foragteligste Skribent har det i sin Magt, under denne Maske at fornærme de agtværdigste Mænd, 1 og hvad skulle andre Herrer, der blive saaledes angrebne, vel gribe til Enten maae de stiltiende modtage Fornærmelsen, eller fordre e en personlig Erklæring; der gives ingen anden Udvei. Men det torde maaskee ikke saa godt lykkes for en anden, som for mig, at erholde en saa tilfredsstillende og ærefuld Berigtigelse, og derfor maae vi giøre en Ende paa denne vilkaarlige Fremgangsmaade af offentlige Blades Udgivere." Efterat have fremlagt Tidenden, om talte Hr. Canning en i samme Plad for igaar indrykket Erklæring, hvori Udgiveren ifølge en Jrettesættelse fra Hr. Hume giør Undeskyldning for hiin Urigtighed, og skyder Skylden paa Bladers Hurtigskriver, som i Parlamentet havde taget Feil af Humes Udtryk H. Kannine gjorde nu Huset opmærksom paa, at dette egentlig endnu meere forværrede Sagen, eftersom ethvert fornuftigt Menneske maatte indsee, at Bagvaske sin var formeget overlagt til at man skulde kunne undskylde den med en saadan Feiltagelse. Efterat alle Medlemmer vare blevne enige om, at Sagen skulde nærmere undersøges, kom man overeens om, at kalde Udgiveren af Bladet Times til Ansvar, og han maa nu i Aften indfinde sig for Husets Skranke.